38 
J. F. Brandt, 
Caritas narium propria seu inferior cavitatis nariim pars obtuse angulatara, fere geni- 
culatam, exhibet formam, — Pars ejus anterior pyramidalis, inde ab eminentia transversa 
supra(p. 29) descripta, narium aperturae medio opposita, incipiens, antrorsum versus rostri 
apicem declinata descendit. — Posterior pars anteriore multo latior et amplior, praesertim 
anteriore sua parte tetragonam formam exhibet et inde a dicta eminentia gradatim retrorsum 
descendit et a vomere divisa choanas amplissimas (ampliores quam in aliis Sireniis) sistit. 
In anterioris narium cavitatis partis pariete externo excavato supra utroque latere emi- 
nentia pyramidalis convexa, subarcuata, antice acuminata (num conchae inferioris vestigium 
praebens?), deinde vero in parte inferiore fossa oblonga, insignis, ad foramen incisivum 
usque deorsum tendens, animadvertitur, quae sine dubio Organum Jacobsonii cum ductu 
Stenoniano et glandula nasali; in aliis Sireniis, nominatim in Manatorum genere, observata 
(cf. Stannius, Heitr. z. Kenntn. d. Amerik. Manati^s p.l) recepit. Conjiciendum igitur vide- 
tur, Organa modo commemorata in Rhytina maxima fuisse, cui opinioni etiam foraminis 
incisivi ratio favet. 
Foramen incisivum enim, cum narium cavitatis anteriore parte modo descripta com- 
municans, maximum, elongatum, oblongum, non solum ossium intermaxillarium longitu- 
dinis dimidia parte multo longius conspicitur, sed quoad longitudinem partem analogam 
aliorum Sireniorum superat. Cum parte analoga aliorum Sireniorum ceterum comparatum 
multo angustius quam in Manato , et posteriore parte brevius acuminatum quam in Halicore 
observatur. 
Foramen ovale et spinosum , nec non canalis caroticus cum aperturae illius magnae , ar- 
cuatae, inter os occipitis, alam magnam ossis sphenoidei et partem petrosam ossis tempo- 
rum obviae, foramen lacerum anterius et posterius insimul repraesentantis, quare foraminis 
laceri communis nomine designandae, anteriore parte confluxa animadvertuntur. Foramen 
ovale tarnen excisura semilunari posterions marginis alae magnae partis basalis (Tab. II, 
fig. 4d) indicatur. 
Fissura orbitalis superior semilunaris, ab oculorum cavitate remotissima, inter proces- 
sum ensiformem, porro alam magniim ossis sphenoidei et partis palatinae perpendicularis 
marginis superioris observatur. Figura sua a fissura dicta aliorum Sireniorum satis recedit, 
in Manato enim foramine inaequali, in Halicore vero foiamine rotundo repraesentatur. 
Foramen rotundum, nec non canalis ptery go ideus seu Vidianus cum fissura orbitali con- 
fluxa videntur. 
Fissura orbitalis inferior una cum alae magnae ossis sphenoidei parte seu facie orbitali 
deest et fossae temporalis anteriore parte repraesentatur. 
Foramen sphenopalatinum aperturam subrotundam, satis insignem, sub angulo inferiore 
fissurae orbitalis superioris couspicuam (quare ab orbita remotissimam) , a parte perpen- 
diculari posteriore ossis palati et processuum pterygoideorum basi formatam exhibet. 
Foramen pterygopalatimim haud magnum, in partis horizontalis ossis palati crurum 
posteriore observandum, in canalem in osse palatino obvium transit. 
